Πρόσκληση 2026-2027
	ΕΛΛΗΝΙΚΗ ΔΗΜΟΚΡΑΤΙΑ
	

	[image: ]
	[image: ]


       
 
ΤΜΗΜΑ ΜΗΧΑΝΙΚΩΝ ΠΕΡΙΒΑΛΛΟΝΤΟΣ
ΠΟΛΥΤΕΧΝΙΚΗ ΣΧΟΛΗ 
ΔΙΕΘΝΕΣ ΠΑΝΕΠΙΣΤΗΜΙΟ ΕΛΛΑΔΟΣ (ΔΙ.ΠΑ.Ε.)

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
ΓΙΑ ΤΗΝ ΕΙΣΑΓΩΓΗ ΥΠΟΨΗΦΙΩΝ ΔΙΔΑΚΤΟΡΩΝ
 
Το Τμήμα Μηχανικών Περιβάλλοντος στα πλαίσια του Προγράμματος  Διδακτορικών Σπουδών ανακοινώνει σύμφωνα με το υπ΄ αριθμ΄ 13/17.07.26 Πρακτικό Συνέλευσης, πρόσκληση εκδήλωσης ενδιαφέροντος για την εισαγωγή 11 (έντεκα) υποψηφίων διδακτόρων, σύμφωνα με τον Νόμο 4957/2022 (ΦΕΚ141/τ.Α/21.07.22) και τον Κανονισμό Διδακτορικών Σπουδών του Τμήματος (ΦΕΚ 1033/Β/17.03.2021).
Δικαίωμα υποβολής αίτησης για την εγγραφή σε πρόγραμμα διδακτορικών σπουδών στο Τμήμα Μηχανικών Περιβάλλοντος έχει όποιος είναι κάτοχος μεταπτυχιακού διπλώματος που έχει χορηγηθεί από Ανώτατο Εκπαιδευτικό Ίδρυμα (Α.Ε.Ι.) της ημεδαπής ή αλλοδαπής ή απόφοιτος προπτυχιακού προγράμματος σπουδών Α.Ε.Ι. της ημεδαπής ή αλλοδαπής, η επιτυχής ολοκλήρωση του οποίου οδηγεί στη χορήγηση ενιαίου και αδιάσπαστου τίτλου σπουδών σύμφωνα με το άρθρο 78 του Νόμου 4957/2022. Η επιλογή των υποψήφιων διδακτόρων πραγματοποιείται με απόφαση της Συνέλευσης του Τμήματος Μηχανικών Περιβάλλοντος
Καλούνται οι ενδιαφερόμενοι να υποβάλουν στη Γραμματεία του Τμήματος Μηχανικών Περιβάλλοντος  την υποψηφιότητά τους από Δευτέρα 24 Αυγούστου  έως Δευτέρα 12 Οκτωβρίου 2026.
Μαζί με την αίτηση οι υποψήφιοι πρέπει να υποβάλουν:
(α) Τίτλους Σπουδών
(β) Βεβαίωση ισοτιμίας από Δ.Ο.Α.Τ.Α.Π., για όσους προέρχονται από Πανεπιστήμια της αλλοδαπής.
(γ) Πιστοποιητικά αναλυτικής βαθμολογίας.
(δ) Τεκμηρίωση επαρκούς γνώσης τουλάχιστον μιας ευρωπαϊκής ξένης γλώσσας (ιδιαίτερα Αγγλικής).
(ε) Δύο τουλάχιστον συστατικές επιστολές, κατά προτίμηση από μέλη ΔΕΠ
(στ) Αναλυτικό Βιογραφικό σημείωμα.
(ζ) Προσχέδιο διδακτορικής διατριβής που περιγράφει συνοπτικά το σκοπό, τη μεθοδολογία, σχετική βιβλιογραφία και την αναμενόμενη ερευνητική συνεισφορά, καθώς και ο προτεινόμενος επιβλέπων της διδακτορικής διατριβής.
H αξιολόγηση και τελική επιλογή των υποψηφίων θα γίνει με συνεκτίμηση των αναφερομένων κριτηρίων στο αρ. 8 του Κανονισμού Διδακτορικών Σπουδών του Τμήματος Μηχανικών Περιβάλλοντος (ΦΕΚ 1033/2021 τ.β΄).
 
Γνωστικά αντικείμενα των θέσεων των υποψηφίων διδακτόρων και επιβλέποντες:
1.	Διαχείριση Υδατικών Πόρων και Πολλαπλών Υδατογενών Φυσικών Κινδύνων μέσω Ευφυών Συστημάτων Υποστήριξης Λήψης Αποφάσεων (Επίκουρη Καθηγήτρια Σταυρούλα Τσιφτσιλή)
2. 	Βιώσιμη Διαχείριση Υδατικών Πόρων και Αποβλήτων με Πολυκριτηριακές Μεθόδους Υποστήριξης Λήψης Αποφάσεων (Επίκουρη Καθηγήτρια Σταυρούλα Τσιφτσιλή)
3. 	Ανάλυση, Πρόβλεψη και Υποστήριξη Λήψης Αποφάσεων σε Περιβαλλοντικά Συστήματα μέσω Τεχνητής Νοημοσύνης    (Επίκουρη Καθηγήτρια Σταυρούλα Τσιφτσιλή)
4. Προηγμένα Συστήματα Βιοαντιδραστήρων και Φωτοβιοαντιδραστήρων για Περιβαλλοντικές και Βιοτεχνολογικές Εφαρμογές (Επίκουρος Καθηγητής, Ιωάννης Πενλόγλου)
5. Μοντελοποίηση, Προσομοίωση και Ψηφιακά Εργαλεία για Βιοδιεργασίες και Φωτοσυνθετικά Συστήματα (Επίκουρος Καθηγητής, Ιωάννης Πενλόγλου)
6. Βιώσιμες τεχνικές επισκευής και ενίσχυσης κατασκευών οπλισμένου σκυροδέματος (Επίκουρος Καθηγητής, Ηλίας Στρεπέλιας)
7. Επίδραση μικροπλαστικών σε καλλιέργειες (Επίκουρη Καθηγήτρια, Βασιλική Κυνηγοπούλου)
8. Μέτρηση εκλυόμενων αερίων αζώτου από καλλιέργειες και κύκλος αζώτου (Επίκουρη Καθηγήτρια, Βασιλική Κυνηγοπούλου)
9. Βιώσιμη Ανάπτυξη στη Διοίκηση Ανθρώπινου Δυναμικού - Ποσοτική Έρευνα (Επίκουρη Καθηγήτρια, Μαρίνα Σύρπη)
10. Μηχανική μάθηση για φαινόμενα μεταφοράς στην Υδραυλική και Περιβαλλοντικές Ροές (Επίκουρος Καθηγητής, Νικόλαος Πολυχρονόπουλος)
11. Μηχανική μάθηση για ρεολογία και σύνθετα ρευστά με εφαρμογή στις Περιβαλλοντικές Ροές (Επίκουρος Καθηγητής, Νικόλαος Πολυχρονόπουλος)



                      
Αίτηση Υποψήφιου Διδάκτορα
Σχετικές πληροφορίες δίνονται στη Γραμματεία του Τμήματος Μηχανικών Περιβάλλοντος του ΔΙ.ΠΑ.Ε. στα τηλέφωνα  2310 013934/5 και στο ηλεκτρονικό ταχυδρομείο: info@env.ihu.gr

	Διεθνές Πανεπιστήμιο Ελλάδος, Τμήμα Μηχανικών Περιβάλλοντος, Γραμματεία
Τ.Θ. 141, 574 00 Θεσσαλονίκη
Τηλ  2310 013934/5, fax 2310 791156
Web: http://www. env.ihu.gr
Ε-Mail: info@env.ihu.gr

